open-index/open-wikipedia-markdown huggingface dataset:
Wang Zhen

**Wang Zhen** (; s. 24. elokuuta 1991 Suihua, Heilongjiang) on kiinalainen kilpakävelijä, joka on erikoistunut 10 ja 20 kilometrin matkoihin. Hän on olympiavoittaja vuoden 2016 kesäolympialaisista ja pronssimitalisti vuoden 2012 kesäolympialaisista.

## Ura
Wang alkoi kävellä ylimmällä tasolla vuonna 2008. Hän voitti Kiinan kansallisissa kilpailuissa nuorten 30 kilometrin kävelyn mestaruuden ajalla 2.08.46. Hän teki samana vuonna 10 kilometrin kävelyn alle 18-vuotiaiden maailmanennätyksen 40.03. Hän käveli ensimmäisen 50 kilometrin kilpailunsa vuonna 2009. 18-vuotias Wang käveli kuudenneksi ajalla 3.53.00.

Kansainvälisellä tasolla Wang kilpaili ensimmäisen kerran vuonna 2010 IAAF World Race Walking Challenge -tapahtumassa. Hän käveli 20 kilometrin kilpailussa oman ennätysaikansa 1.20.42. Hän käveli samana vuonna Pekingissä 10 kilometrin kävelyn Aasian ennätyksen ja alle 20-vuotiaiden maailmanennätyksen 37.44.

Vuoden 2011 Wang aloitti voittamalla Memorial Mario Albisetti -kilpailun ja parantamalla huhtikuussa kaksi kertaa omaa ennätystään 20 kilometrillä. Hän voitti 20 kilometrin kävelyn Dublinissa ja Lontoossa. Daegun MM-kisoissa 2011 hän oli alun perin neljäs, mutta nousi Valeri Bortšinin ja Vladimir Kanaikinin dopingtapausten vuoksi hopealle ajalla 1.20.54. 

Wang teki 20 kilometrin kävelyn Aasian ennätyksen 1.17.36 voittaessaan IAAF Race Walking Challenge -sarjaan kuuluneen Taicangin kilpailun maaliskuussa 2012. Hän voitti kävelyn maailmancupissa 20 kilometrin kilpailun Saranskissa toukokuussa 2012 ajalla 1.19.13. Lontoon olympialaisissa 2012 Wang sijoittui kolmanneksi Chen Dingin voittamassa kilpailussa ajalla 1.19.25. Hän käveli syyskuussa 2012 Tianjinissa 10&nbsp;000&nbsp;metrin Aasian ennätyksen 38.30,38. Vuonna 2013 Wang voitti jälleen Memorial Mario Albisetti -kilpailun. Moskovan MM-kilpailuissa hänet hylättiin.

Wang voitti Aasian kisoissa Incheonissa 2014 kultaa 20 kilometrin kävelyssä ajalla 1.19.45. Hän teki 10&nbsp;000&nbsp;metrin kävelyn Kiinan ennätyksen 38.23,73 Genovassa helmikuussa 2015. Hän voitti IAAF Race Walking Challenge -sarjan 20 kilometrin kilpailun A Coruñassa kesäkuussa 2015. Pekingin MM-kisoissa 2015 Wang johti 20 kilometrin kävelyä pitkään, mutta oli lopulta toinen ajalla 1.19.29.

Wang voitti MM-joukkuekilpailussa 20 kilometrin kävelyn Roomassa 2016. Hän voitti olympiakultaa 20 kilometrin kävelyssä Rio de Janeirossa 2016 ajalla 1.19.14.

## Henkilökohtaiset ennätykset
Lähde: IAAF
* 10 kilometrin kävely: 37.44 (2010)
* 20 kilometrin kävely: 1.17.36 (2012)
* 50 kilometrin kävely: 3.53.00 (2009)

## Lähteet

## Aiheesta muualla
* Wang Zhen Bio, Stats, and Results  Olympics at Sports-Reference.com
Päijät-Hämeen Säästöpankki

**Päijät-Hämeen Säästöpankki** oli vuoteen 1992 saakka toiminut Suomen Säästöpankkiin yhdistetty maakunnallinen säästöpankki. 1848 perustettuna se oli Suomen toinen maaseudulle Tenholan Säästöpankin (1847) jälkeen perustettu säästöpankki ja ensimmäinen suomenkielinen maaseudulle perustettu säästöpankki.

## Historia

23. marraskuuta 1848 hyväksyttiin Ylä-Hollolan Kihlakunnan Säästökassan säännöt. Pyhäniemen kartanon omistaja, kapteeni Carl Dietlov Ammondt oli ehdottanut säästöpankin perustamista ja aloittanut pohjarahaston keräämisen. Muut perustamiseen osallistuneet olivat ylimetsänhoitaja Carl Johan Collin, maisteri Robert von Fieandt ja kruununvouti C. Vilkman.

Pankin toiminta alkoi vuoden 1849 alussa ja sen konttori sijaitsi Pyhäniemen kartanossa kolme vuosikymmentä. Pankki oli auki kaksi kertaa vuodessa juhannuksen aikoihin sekä joulun ja uudenvuoden välissä. Pankin asiakkaat kuuluivat pääasiassa palvelusväkeen, mutta myös talolliset ja torpparit tallettivat. Luotonhakijoiden pääosa kuului pienimpiä tiloja omistaneisiin talollisiin.

Vuonna 1863 pankin nimeksi muutettiin Hollolan-Kärkölän Säästöpankki. 1898 pankista tuli Hollolan Kunnan Säästöpankki, koska kärköläläiset tallettajat erosivat siitä ja perustivat Kärkölän Säästöpankin. Kärkölän Säästöpankki yhdistettiin vuonna 1987 takaisin Päijät-Hämeen Säästöpankkiin ja Kärkölässä oleva konttori vuonna 1993 Kansallis-Osake-Pankkiin.

1992 muodostunut Suomen Säästöpankki – SSP Oy jaettiin vaikeuksien jatkuessa kilpailijapankeille. Sen ongelmaluotot Suomen pankkikriisin vuoksi siirrettiin Omaisuudenhoitoyhtiö Arsenal Oy:lle.

Päijät-Hämeen Säästöpankin toiminnan päättyessä Suomen Säästöpankki – SSP Oy:öön liittymisen seurauksena 1992 seuraavana vuonna sen konttorit jaettiin kaupalla Kansallis-Osake-Pankin, Päijät-Hämeen Osuuspankin ja Suomen Yhdyspankin kesken. 1995 Kansallis-Osake-Pankki yhdistettiin Suomen Yhdyspankkiin Merita Pankki -nimisenä, joka yhdistettiin 1997 ruotsalaiseen Nordeaan MeritaNordbankeniksi, josta tuli 2001 Nordea.

Päijät-Hämeessä Padasjoen Säästöpankki, nykyinen Helmi Säästöpankki Oy, jonka omistaa 2007 perustettu Padasjoen Säästöpankkisäätiö, ja Sysmän Säästöpankki kieltäytyivät Suomen Säästöpankki – SSP Oy:stä eivätkä joutuneet Päijät-Hämeen Säästöpankin tapaan jaetuksi kilpailijoiden kesken.

Itäuusmaalainen Myrskylän Säästöpankki, joka myös kieltäytyi Suomen Säästöpankki – SSP Oy:stä, laajensi toimintaansa entiselle Päijät-Hämeen Säästöpankin alueelle Orimattilaan, jolloin säästöpankkitoiminta palasi Orimattilaan.

## Lähteet

*Nina Rantalainen, Taina Taskinen ja Anne Turto, 6–7/1995

## Kirjallisuutta
*Hollolan säästöpankki 1848–1928: piirteitä pankin vaiheista, Hollolan Säästöpankki, 1928
Savukaasuimuri

**Savukaasuimuri** on savupiipun yläpäähän asennettava laite, joka puhaltaa savukaasut hormin sisältä ulkoilmaan. Savukaasuimurista käytetään myös nimitystä takkaimuri.

Savukaasuimuria käytetään savuhormin vedon parantamiseen. Savuhormin huono veto voi vanhoissa tulisijoissa johtua rakenteellisesta virheestä. Uusissa taloissa huono veto johtuu yleensä alipaineisesta ilmanvaihdosta tai korvausilman puutteesta.

## Lähteet
Piipunhattu

**Piipunhattu** on savupiipun yläpäähän asennettava piipun sade- ja sääsuoja. Piipunhattu suojaa savuhormia sadevedeltä ja lumelta, estää piipun rapautumisen ja parantaa hormin vetoa.

## Rakenne ja materiaali
Savupiipun ja piipunhatun suojan väli tulee olla vähintään 200 mm ja korkeintaan 300 mm. Nuohouksen helpottamiseksi piipunhatussa olisi hyvä olla saranointi.

Nuohousalan Keskusliitto on suositellut piipunhatun rakennusmateriaaliksi syöpymistä vastaan suojattua metallia. Kestävin materiaali savupiipun yläpäähän on ruostumaton eli jaloteräs. 

## Piipunhatun lisävarusteet
Piipunhattu voidaan varustaa nuohousta helpottavilla saranoilla, lintu-/kipinäverkolla ja/tai öljyhormin läpivientiputkella. Nuohousalan Keskusliitto suosittelee öljyhormille läpivientiputkea piipunhatun kannen läpi, jotta öljyn palamisesta muodostuvat syövyttävät savukaasut eivät tiivisty sadesuojan kannen alapinnalle.

## Lähteet
Keilatetrat

**Keilatetrat** eli vanhemmalta nimeltään **ylähammastetrat** (Hemiodontidae) on tetrakaloihin kuuluva heimo. Heimon lajeja tavataan makeista vesistä Etelä-Amerikasta. Eräitä keilatetroja pidetään akvaariokaloina.

## Lajit ja anatomia
Keilatetrojen heimoon kuuluu 5 sukua ja noin 28 lajia. Ruumiinmuodoltaan ne ovat sukkulamaisia ja virtaviivaisia ja kasvavat 7&ndash;30 cm:n mittaisiksi. Tyypillisiä piirteitä ovat hampaiden puuttuminen alaleuasta tai kokonaan aikuisilla heimon kaloilla, rasvaevä, keskiruumiin tumma täplä ja pyrstön alaosan juova. 

## Levinneisyys ja elintavat
Keilatetralajeja tavataan nopeasti virtaavista puroista ja joista Etelä-Amerikan pohjoisosista. Niiden ravintoa ovat kasvit, levät, kuollut orgaaninen aines, planktonäyriäiset ja vesihyönteisten toukat. Eräitä heimon lajeja pidetään akvaariokaloina ja suurimmat keilatetalajit ovat tärkeitä ruokakaloja.

## Lähteet
Ruokatieto

**Ruokatieto Yhdistys ry **edistää suomalaista ruokakulttuuria viestimällä ruuasta ja ruokaketjusta sekä tekemällä tunnetuksi Hyvää Suomesta -merkkiä suomalaisen elintarvikkeen tunnuksena'''.
Yhdistyksen jäseninä oli vuoden 2024 alussa 300 organisaatiota, joihin kuuluvat kaikki Hyvää Suomesta -merkkiä käyttävät yritykset sekä muita suomalaista ruokaketjua edustavia yhteisöjä. Hyvää Suomesta -merkittyjä tuotteita on noin 13 000 kappaletta. Hyvää Suomesta-merkin käyttäjiä on yhteensä 360. 

Ruokatieto Yhdistys tuottaa monipuolista materiaalia ruokakasvatuksen tueksi. Ruokavisa on yläkoululaisille suunnattu vastuullisen ruokaketjun opetuskokonaisuus, joka koostuu oppimateriaalista, verkossa tehtävästä osaamiskilpailusta ja loppukilpailusta. Retki kauppaan -yhteistyössä S-ryhmän kanssa toteutettu opetuskokonaisuus vie oppilaat opettajan johdolla lähimarkettiin oppimaan kaupasta ja ruokaketjusta. Ruuan reitti on alakoululaisille suunnattu opetuskokonaisuus, joka tutustuttaa ruuan matkaan pellolta pöytään.

Ruokatieto yhdistys tuottaa vuosittain yhteistyössä Agronomiliiton, Luonnonvarakeskus Luken, Maa- ja metsätaloustuottajain Keskusliitto MTK:n, Svenska Lantbruksproducenternas centralförbund SLC:n ja ProAgria Keskusten Liiton kanssa Tietohaarukka-julkaisun. Tietohaarukka - tilastotietoa elintarvikealasta -julkaisu on monipuolinen tilastopaketti koko ruokaketjusta, niin alkutuotannosta, elintarviketeollisuudesta kuin ruuan kulutuksestakin. Tiedot ovat pääosin edelliseltä vuodelta, ja mukana on tilastotietoja aikaisemmilta vuosilta sekä kansainvälisiä lukuja vertailun mahdollistamiseksi. Tietohaarukkaan on sisällytetty tilastolukuina ruokaketjun käytäntöjä ja lisäarvotekijöitä, joita voidaan hyödyntää rakennettaessa suomalaisen ruokaketjun vastuullisuuteen nojaavaa kilpailukykyä.  Tietohaarukka on ladattavissa suomen, ruotsin ja englannin kielellä Ruokatieto.fi -verkkosivuilta.

Vuonna 1958 perustettu yhdistys toimii Helsingin Tukkutorilla. Yhdistyksen aiempina niminä ovat olleet Maatalousalan tiedotuskeskus MAT ry ja Finfood – Suomen Ruokatieto ry. Finfood - Suomen Ruokatieto ry vaihtoi nimensä Ruokatieto Yhdistys ry:ksi joulukuussa 2009.
Yhdistyksen jäseneksi voivat hakea organisaatiot, jotka ovat kiinnostuneita käyttämään Hyvää Suomesta -merkkiä tai muutoin edistämään suomalaista ruokakulttuuria ja kannattamaan työtä suomalaisen ruoan puolestapuhujana..

## Lähteet
*Suomalaisen ruokakulttuurin asialla  Ruokatieto Yhdistys ry. Viitattu 12.6.2013.

### Viitteet

## Aiheesta muualla
*Ruokatieto Yhdistys ry:n kotisivut
Tsimafei Kalatšou

**Tsimafei Kalatšou** (, ; s. 1. toukokuuta 1981 Mahiljou, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Venäjän valioliigassa pelaavaa Rostovia ja on pelipaikaltaan keskikenttäpelaaja.

## Seurajoukkueura
Kalatšou pelasi vuosina 2000–2002 valkovenäläisessä Dnepr Mogilevissa 73 ottelua, joissa teki 11 maalia. Vuonna 2003 hän pelasi 30 ottelua ja teki viisi maalia Šahtjor Soligorskille. Kalatšoun seuraava seura oli ukrainalainen Šah’tar Donetsk, jossa hän pelasi kaksi ottelua vuonna 2004. Samana vuonna hänet lainattiin kolmen ottelun ajaksi Illitšivets Mariupoliin. Vuodeksi 2005 Kalatšou siirtyi venäläiseen Himkiin, jossa pelasi 35 ottelua tehden kolme maalia. Seuraavaksi hänen matkansa vei kahden vuoden ajaksi Rostoviin. Pelattuaan Rostovissa 55 ottelua ja tehtyään neljä maalia Kalatšou siirtyi Krylja Sovetov Samaraan, jossa pelasi kahden vuoden aikana 32 ottelua tehden kuusi maalia. Vuonna 2010 hän palasi Rostoviin.

## Maajoukkueura
Kalatšou on pelannut vuodesta 2004 alkaen Valko-Venäjän maajoukkueessa ja tehnyt seitsemän maalia.

### Maajoukkuemaalit

## Muuta
Hänen veljensä Dzmitryi on myös jalkapalloilija.

## Lähteet
* 
*
Itä–Länsi-ottelu 1955

Vuoden 1955 Pesäpallon **[[Itä–Länsi-ottelu]]** pelattiin Seinäjoella 3. heinäkuuta. Tämä oli kaikkiaan 21. Itä-Länsi-ottelu ja toinen, joka pelattiin Seinäjoella. Katsojamääräksi ilmoitettiin 3000.

## Osallistujat

### Vaihdot
* ei vaihtoja

## Juoksulista
Länsi aloitti sisällä.

## Lähteet
* mrasilainen.com/
XXL (urheilukauppaketju)

**XXL** on norjalainen, vuonna 2000 perustettu urheilukauppaketju. Ketjulla on Norjassa 31, Ruotsissa 25, Suomessa 15 ja Itävallassa yksi tavaratalo. Se on Pohjoismaiden suurin urheilukauppaketju. Vuonna 2016 konsernin yhteenlaskettu liikevaihto oli noin 835 miljoonaa euroa.

XXL avasi ensimmäisen Suomen myymälänsä Vantaan Tammistossa huhtikuussa 2014. Syyskuussa 2014 ketju avasi Suomen toisen myymälänsä Helsingin Itäkeskuksessa. Myöhemmin ketjun myymälöitä on avattu Ouluun, Tampereen Kalevaan ja Lielahteen, Espoon Suomenojaan, Helsingin Kluuviin ja Rediin, Turun Skanssiin, Raision Myllyyn, Lahteen, Vaasaan, Jyväskylään, Poriin, Kuopioon, Lappeenrantaan sekä Seinäjoelle.

Konsernin emoyhtiö XXL ASA oli listattu Oslon pörssiin. Konsernin suurimpana omistajana toimivat aiemmin ketjun perustaja Øivind Tidemandsen, joka on myös osakkaana pohjoismaisessa Power-kodinkoneketjussa. Tidemandsen omisti ketjusta noin 25 prosenttia Dolphin Invest -sijoitusyhtiönsä kautta, kunnes koko XXL-yhtiö myytiin brittiläiselle Frasers Groupille toukokuussa 2025. 

2010-luvun lopulta lähtien XXL on ollut talousvaikeuksissa ja jopa konkurssin partaalla, mutta uuden omistajan Frasers Groupin myötä tilannetta on saatu parannettua, joskin vuoden 2024 tulostietojen julkistusta on viivytetty. Frasers omistaa nyt ketjun 100-prosenttisesti.

## Lähteet

## Aiheesta muualla
* XXL:n Norjan kotisivut
* XXL:n Suomen kotisivut
Sari Saarelainen

**Sari Saarelainen**  (s. 1. maaliskuuta 1981) on suomalainen maantiepyöräilijä.

## Saavutukset

;1998
* SM-pronssi, Elite-sarjan maantieajossa.
* Nuorten MM 5. ja 16. sija
* Ensimmäinen sija Giro del Trentino nuorten sarja
;1999
* 8. sija MM-kisat
;2001 
* Suomen mestari yksilöaika-ajossa
* toinen sija Vuelta Castilla y Leon, 3. etapilla
* 10. sija EM-kilpailut Apremont
* 27. sija MM-kisat aika-ajossa Lissabon.
;2002
* SM-hopea Elite-sarjan yksilöaika-ajossa
;2010
* SM-hopea Elite-sarjan maantieajossa
;2012
* 29. sija aika-ajossa MM-kilpailut Firenze
;2013
* SM-kulta yksilöaika-ajossa
* Kolmas sija ensimmäinen etappi Giro del Trentino
* 13. sija kokonaistuloksissa Giro del Trentino
;2014
* SM-hopea Elite-sarjan maantieajossa
* 9. GP El Salvador
* 13. GP de Oriente, El Salvador
* 15. GP GSB, El Salvador
* 6. sija Tour of Zhoushan Island
* 9. Frauen GP Gippingen, Sveitsi
* 15. TT Ljubljana, Slovenia
* 31. sija MM-kisat aika-ajossa Ponferrada
* 54. sija MM-kisat maantieajossa Ponferrada
;2015
* SM-pronssi Elite-sarjan yksilöaika-ajossa
* 13. sija Baku Euroopankisat, aika-ajo
* 45. ija Baku Euroopankisat, maantie
* 11. sija Chrono des Nationes, Ranska
;2016
* NEA (kv. etappikilpailu Suomessa), prologin voitto
* 4. sija aika-ajo TT Horizon Kiova
*7. sija maantie Horizon Park, Kiova
* SM-hopea Elite-sarjan yksilöaika-ajossa
* SM-pronssi Elite-sarjan maantieajossa
* 40. sija EM-kilpailut aika-ajo Plumelec
* 90. sija EM-kilpailut maantie Plumelec
;2017
* SM-hopea Elite-sarjan yksilöaika-ajossa
* SM-pronssi Elite-sarjan maantieajossa
* 9. sija TT Borsele
* 34. sija MM-kisat aika-ajo
;2018
* SM-pronssi Elite-sarjan yksilöaika-ajossa
;2019
* SM-hopea Elite-sarjan yksilöaika-ajossa

## Lähteet
*Sari Saarelainen Cycling Archives -tietokannassa 
*Sari Saarelainen Pro Cycling Stats -tietokannassa 
*Sari Saarelainen Cyclingbase-tietokannassa  
* http://sarisaarelainen.com/bio.html 

## Aiheesta muualla
Artūrs Kulda

**Artūrs Kulda** (s. 25. heinäkuuta 1988 Leipzig, Itä-Saksa) on latvialainen jääkiekkoilija. Kulda on pelannut useassa KHL-seurassa, kaksi kautta Saksan DEL-liigassa ja Pohjois-Amerikassa. NHL-liigassa hänellä on 15 ottelua.

## Ura

### Pohjois-Amerikka 2006-2012
Juniorivuosinaan Kulda pelasi muun muassa Riian Prizmassa sekä Peterborough Petesin OHL-joukkueessa. 

Sen jälkeen hän siirtyi Chicago Wolvesin AHL-joukkueeseen, ja kaudella 2009–2010 hän pelasi neljä ottelua NHL:ssä Atlanta Thrashersin riveissä AHL:n ohella. Myös seuraava kausi meni hänellä Chicago Wolvesissa AHL:ssä. Kaudella 2011–2012 Kulda siirtyi Winnipeg Jetsin NHL-joukkueeseen, pelaten joukkueessa yhdeksän ottelua. Hän pelasi suurimman osan kaudesta Jetsin farmijoukkueessa St. John’s IceCapsissa AHL:ää. 

### Siirtyminen Eurooppaan 2012-
Kaudeksi 2012–2013 Kulda siirtyi KHL:ssä pelaavaan Sibir Novosibirskiin. Sieltä hän siirtyi maaliskuussa 2013 takaisin Winnipegiin. Hän ei kuitenkaan pelannut keväällä 2013 yhtään NHL-ottelua. Kaudeksi 2013–2014 Kulda siirtyi KHL:ssä pelaavaan Salavat Julajev Ufaan.

Lokakuussa 2015 Kulda solmi vuoden mittaisen sopimuksen Helsingin Jokereiden kanssa. Huhtikuussa 2016 hän solmi vuoden jatkosopimuksen Jokereiden kanssa.

Kesäkuussa 2017 Kulda siirtyi KHL-joukkue Kunlun Red Stariin. Keväällä 2018 Kulda siirtyi loppukaudeksi Tšekin pääsarjaan Sparta Prahan joukkueeseen. 

Kauden 2018-19 Kulda pelasi Severstal Tšerepovetsissa, jonka jälkeen hän palasi kaudeksi 2019-20 kotimaahansa Latviaan ja Dinamo Riian KHL-joukkueen riveihin. Hän ehti pelata Dinamossa vain 6 ottelua, kunnes hän siirtyi edelliskauden joukkueeseen, Severstal Tšerepovetsin riveihin loppukauden mittaisella sopimuksella.

Kulda siirtyi kaudeksi 2020–2021 Saksan DEL-liigan Nürnberg Ice Tigersiin. Siellä hän pelasi yhden kauden ja teki sitten sopimuksen saman sarjan Krefeld Pinguinen kanssa.

### Maajoukkueura
Kulda on edustanut Latviaa MM-kilpailuissa vuosina 2010, 2011, 2013, 2014, 2017, 2019, 2021 ja 2022.

## Lähteet
Jukka Sarjala

**Jukka Tapani Sarjala** (18. joulukuuta 1939 Kangasniemi – 6. kesäkuuta 2013 Helsinki) oli suomalainen opetushallituksen pääjohtaja ja bibliofiili.

## Elämä ja ura
Sarjalan isä oli kunnallisneuvos Wiljam Sarjala. Sarjala kirjoitti ylioppilaaksi Lauttasaaren yhteiskoulusta 1960 ja valmistui valtiotieteen kandidaatiksi Helsingin yliopistosta 1965.

### Virkamiehenä
Sarjala työskenteli Suomen Kunnallisliitossa 1965–1970. Hän oli muovaamassa peruskoulu-uudistusta 1970-luvulla. Sarjala siirtyi vuonna 1970 opetusministeriöön. Hän toimi ministeriön kouluosaston virkamiehenä vuosina 1970–1995, apulaisosastopäällikkönä ja lopulta yksikön johtajana. Vuosina 1995–2002 hän oli opetushallituksen pääjohtaja.

### Harrastukset ja luottamustoimet
Sarjala oli bibliofiili ja kirjojen puolestapuhuja. Hän toimi Bibliofiilien seuran puheenjohtajana 1987–2008 sekä Vammalan vanhan kirjallisuuden päivien puheenjohtajana vuodesta 2004.

Sarjala kutsuttiin myös seurakuntien yhteistyön luottamusmieshallintoon. Hän oli Sisälähetysseuran hallituksen jäsen vuodesta 1996 ja puheenjohtaja 1999–2001, Suomen Kirkon Seurakuntatyön Keskusliiton hallituksen jäsen 1996–2001 sekä Kirkkopalvelut ry:n hallituksen puheenjohtaja 2001–2009. Sarjala oli myös Diakonia-ammattikorkeakoulun hallituksen varapuheenjohtaja vuodesta 2002. Sarjalalle myönnettiin professorin arvonimi vuonna 2002. 

## Kirjailijana
Sarjala kirjoitti useita teoksia koulumaailmasta, kirjoista ja kirjallisuudesta. 

* *Suomalainen koulutuspolitiikka.* Helsinki: WSOY, 1981.
* *Järki hyvä herätetty: Koulu politiikan pyörteissä.* Hämeenlinna: Karisto, 2007. 
* 
* 

## Lähteet
Sergei Kisljak

**Sergei Ivanovitš Kisljak** () (s. 7. syyskuuta 1950 Moskova, Neuvostoliitto) on venäläinen diplomaatti, joka aloitti uransa jo Neuvostoliiton ulkoasianhallinnossa. Hän on toiminut Venäjän Washingtonin-suurlähettiläänä vuodesta 2008.

## Koulutus ja ura

Kisljak syntyi Moskovassa ukrainalaiseen perheeseen ja on etnisyydeltään ukrainalainen. Vuonna 1973 hän valmistui Moskovan teknillisen fysiikan instituutista ydinfysiikasta insinööriksi. Neuvostoliiton ulkomaankaupan akatemiasta hän valmistui vuonna 1977 ja siirtyi Neuvostoliiton ulkoministeriön palvelukseen 1981, jolloin hänet nimitettiin 2. lähetystösihteeriksi maan pysyvään YK-edustustoon Washingtoniin. Vuosina 1985-1989 hän toimi 1. lähetystösihteerinä samassa asemapaikassa ja NL:n Washingtonin-suurlähetystön konsulina erikoisalanaan aseistariisunta. Vuosina 1989-1991 hän toimi NL:n ulkoministeriön kansainvälisten järjestöjen osaston apulaispäällikkönä. Neuvostoliiton hajottua hän toimi vuosina 1991-1993 Venäjän federaation ulkoministeriön kansainvälisen tieteellisen ja teknisen yhteistyön osaston apulaispäällikkönä ja vuosina 1993-1995 päällikkönä. Vuosina 1995-1998 hän toimi Venäjän ulkoministeriön turvallisuus- ja aseistariisunta-asioiden osaston päällikkönä.

Vuonna 1998 Kisljak nimitettiin ensi kertaa suurlähettilääksi asemapaikkanaan Bryssel. Lisäksi hän toimi Venäjän NATO-lähettiläänä. Vuosina 1998-2003 hän toimi Venäjän federaation apulaisulkoministerinä, kunnes 
hänet nimitettiin Venäjän Washingtonin-suurlahettilääksi  Obaman kauden alkupuolella.

Yhdysvaltojen tiedusteluviranomaiset ovat kuvailleet Kisljakia huippuvakoilijaksi ja vakoilijoiden kouluttajaksi, mutta venäläisten lähteet kiistävät tämän.

Kisljakin tapaamiset Donald Trumpin lähipiiriin kuuluvien Jeff Sessionsin ja Michael T. Flynnin kanssa vuoden 2016 presidentinvaalien alla nousivat mediahuomion kohteeksi, koska niitä yritettiin salata.

## Lähteet
XXL

**XXL** voi tarkoittaa:

* XXL, makedonialainen popyhtye Skopjesta
* XXL, norjalainen urheilukauppaketju
* XXL, yhdysvaltalainen hip hop -lehti
* Penny Market XXL, romanialainen supermarketketju
* XXL, ranskalainen elokuva vuodelta 1997
* XXL, ranskalainen televisiokanava
* vaatekokoa joka vastaa naisilla kokoa 44-46, miehillä 54.
Anton Putsila

**Anton Kanstantsinavitš Putsila** (, ; s. 10. kesäkuuta 1987 Orša, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Venäjän valioliigassa pelaavaa Volga Nižni Novgorodia ja on pelipaikaltaan keskikenttäpelaaja.

## Seurajoukkueura
Putsila pelasi vuosina 2004–2010 valkovenäläisessä Dinamo Minskissä 89 ottelua, joissa teki 11 maalia. Hän kävi vuonna 2008 lainalla saksalaisessa Hamburger SV:ssä pelaten kolme ottelua. Elokuussa 2010 Putsila siirtyi SC Freiburgiin, jota edusti kolmen kauden ja 46 ottelun ajan. Helmikuussa 2013 hän siirtyi venäläiseen Volga Nižni Novgorodiin.

## Maajoukkueura
Putsila on pelannut vuodesta 2008 alkaen Valko-Venäjän maajoukkueessa ja tehnyt kuusi maalia.

### Maajoukkuemaalit

## Lähteet
* 
*
Sarjala

**Sarjala** on suomalainen sukunimi, joka on muun muassa seuraavilla henkilöillä:

* Jukka Sarjala (1939–2013), professori, opetushallituksen pääjohtaja
* Jukka Sarjala (s. 1959), kulttuurihistorioitsija ja musiikin tutkija
* Wiljam Sarjala, vuoteen 1935 *Sulo* (1901–1977), kansanedustaja (kesk.)
Sjarhei Kisljak

**Sjarhei Kisljak** (, ; s. 6. elokuuta 1987 Kamjanets, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Venäjän valioliigassa pelaavaa Rubin Kazania ja on pelipaikaltaan keskikenttäpelaaja.

## Seurajoukkueura
Kisljak pelasi vuosina 2004–2010 valkovenäläisessä Dinamo Minskissä 138 ottelua, joissa teki 34 maalia. Vuodeksi 2011 hän siirtyi venäläiseen Rubin Kazaniin. Vuonna 2012 Kisljak kävi lainalla Krasnodarissa pelaten 11 ottelua.

## Maajoukkueura
Kisljak on pelannut vuodesta 2009 alkaen Valko-Venäjän maajoukkueessa ja tehnyt neljä maalia.

### Maajoukkuemaalit

## Lähteet
* 
*
Chen Ding

**Chen Ding** (; s. 5. elokuuta 1992 Yunnan, Kiina) on kiinalainen kävelijä ja olympiavoittaja vuoden 2012 kesäolympialaisista. Hän teki samalla olympialaisten uuden ennätyksen 1.18.46.

## Lontoon olympialaiset 2012
Chenistä tuli ensimmäinen kiinalainen, joka on voittanut olympialaisissa 20 kilometrin kävelyn. Chen teki kilpailussa uuden olympiaennätyksen ajalla 1.18.46. Hän teki tämän päivä ennen syntymäpäiväänsä ja piti sitä ihanana lahjana. Hänen joukkuetoverinsa Wang Zhen ja Cai Zelin sijoittuivat kolmanneksi ja neljänneksi. Toiseksi sijoittui guatemalalainen Erick Barrondo. 

## Muut saavutukset
Chen saavutti Bydgoszczin alle 20-vuotiaiden MM-kilpailuissa 2008 hopeaa 10&nbsp;000&nbsp;metrin kävelyssä. Hän oli samana vuonna toinen kävelyn maailmancupin 10 kilometrin kilpailussa. Hän sijoittui maailmancupissa 2012 viidenneksi ja voitti joukkuekilpailun. Moskovan MM-kilpailuissa 2013 hän sijoittui 20 kilometrin kävelyssä alun perin toiseksi, mutta nousi myöhemmin Aleksandr Ivanovin dopinghylkäyksen jälkeen maailmanmestariksi. Pekingin MM-kilpailuissa 2015 Chen oli samalla matkalla yhdeksäs.

## Henkilökohtaiset ennätykset

## Lähteet
Åsa Norrie

**Åsa Norrie** (o.s. **Lövdahl**, s. 1968 Pietarsaari) on vuoden 1989 Miss Suomi. Missiuran jälkeen hän opiskeli kauppatieteitä ja muutti vuonna 1995 Skotlantiin, Yhdistyneeseen kuningaskuntaan, jossa hän edelleen asuu. Hän on työskennellyt siitä lähtien rahoitus- ja investoinialalla.

## Elämä ja ura
### Missiura
Åsa Lövdahl oli 20-vuotias tullessaan valituksi Miss Suomeksi. Miss Skandinavia -kilpailussa hän sijoittui kolmanneksi ja Miss Universum -kilpailuissa Lövdahl pääsi kymmenen finalistin joukkoon. Miss Suomena hän päätti ottaa kaiken taloudellisen hyödyn tunnettavuudestaan, teki itsestään henkilöbrändin ja perusti nimeään kantavan markkinointiyhtiön. Sen avulla markkinoitiin rannekelloja, hammastahnaa, kenkiä... Missivuoden jälkeen hän teki mallintöitä Milanossa.

### Opinnot
Milanosta palattuaan Lövdahl muutti Vaasaan opiskelemaan kansainvälistä markkinointia Svenska handelshögskolanissa, ja valmistui kauppatieteen maisteriksi. Hän teki lopputyönsä Wärtsilälle dieselmoottoreista vuonna 1994.  Vuoden 1995 alussa Lövdahl meni lopputyön takia Erasmus-ohjelmassa opiskelijavaihtoon Skotlantiin Strathclyden yliopistoon

### Ura finanssialalla
Kun Lövdahl pääsi ylioppilaaksi 1987, monet hänen ystävänsä suuntasivat ulkomaille opiskelemaan ja töihin. Lövdahl hankki silloin opiskelupaikan Vaasasta ruotsinkielisestä kauppakorkeakoulusta, mutta hänen päämääränsä oli muuttaa asumaan englanninkieliseen maahan parantaakseen kielitaitoaan. Hän on asunut Yhdistyneessä kuningaskunnassa siitä lähtien, kun lähti Erasmus-vaihtoon.  

Skotlannissa hän tapasi tulevan aviomiehensä Jonathan Norrien. 

Åsa Norrie on työskennellyt varainhoito- ja rahoitusalalla. Vuodesta 2006 lähtien hän oli varainhoitoyhtiö Standard Life Investmentsillä (SLI) vastuualueenaan aluksi Pohjoismaat, myöhemmin Euroopan toimintojen johtajana ja globaalien strategialiittoutumien johtajana. Vuonna 2017 SLI ja Aberdeen Asset Management yhdistyivät uudeksi yhtiöksi, Standard Life Aberdeeniksi. Vuodesta 2021 lähtien Åsa Norrien työnantaja on ollut Principal Asset Management, joka on yhdysvaltalainen, globaalisti toimiva finassiyhtiö. 

### Yksityiselämä
Åsa ja Jonathan Norriella on kolme lasta; perheen esikoistyttö syntyi vuonna 2000. Jonathan Norrie työskentelee myös finanssialalla Skotlannissa. Åsa Norrie kertoi haastattelussa vuonna 1999, että hänen elämänsä oli jo silloin siirtynyt kokonaan Skotlantiin. Hänen työhönsä on myös pitkään sisältynyt paljon matkustamista. Perheen lapsilla ovat äidinkielinä sekä ruotsi että englanti.

## Lähteet
Stanislau Drahun

**Stanislau Drahun** (, ; s. 4. kesäkuuta 1988 Minsk, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Venäjän valioliigassa pelaavaa Krylja Sovetov Samaraa ja on pelipaikaltaan keskikenttäpelaaja.

## Seurajoukkueura
Drahun pelasi vuosina 2005–2006 valkovenäläisessä Lokomotiv Minskissä 38 ottelua, joissa teki kaksi maalia. Seuraavat kaksi vuotta hän vietti Gomelissa pelaten 39 ottelua ja tehden neljä maalia. Heinäkuussa 2008 Drahun siirtyi Dinamo Minskiin, jota edusti viiden kauden ja 129 ottelun ajan. Tammikuussa 2013 hän siirtyi venäläiseen Krylja Sovetov Samaraan.

## Maajoukkueura
Drahun on pelannut vuodesta 2011 alkaen Valko-Venäjän maajoukkueessa ja tehnyt kolme maalia.

### Maajoukkuemaalit

## Lähteet
* 
*
NHL:n varaustilaisuus 2013

**NHL:n varaustilaisuus 2013** oli 51. jääkiekkoliiga NHL:n järjestämä varaustilaisuus. Kaikki seitsemän varauskierrosta käytiin 30. kesäkuuta Prudential Centerissä, New Jerseyssä. Ensimmäisenä tilaisuudessa varasi Colorado Avalanche, joka varasi Nathan MacKinnonin. Toisena varasi Florida Panthers, joka varasi Aleksander Barkovin ja kolmantena Tampa Bay Lightning, joka varasi Jonathan Drouinin.

## Varattaviksi kelpaavat pelaajat
NHL:n varaustilaisuudessa 2013 sai varata 1. tammikuuta 1993 ja 15. syyskuuta 1995 välillä syntyneitä pelaajia. Lisäksi seurat saivat varata  varattuja pelaajia, jotka eivät olleet allekirjoittaneet NHL-sopimusta ja olivat syntyneet ennen 30. kesäkuuta 1993.

## Varaukset
### Kierros 1

### Kierros 2

### Kierros 3

### Kierros 4

### Kierros 5

### Kierros 6

### Kierros 7
Betty Okino

**Elizabeth Anne "Betty" Okino** (s. 4. kesäkuuta 1975 Entebbe, Uganda) on yhdysvaltalainen telinevoimistelun olympiamitalisti.

Okino saavutti Barcelonan olympialaisissa 1992 pronssia joukkuekilpailussa sekä sijoittui kuudenneksi puomilla ja 12:nneksi moniottelussa.

Okino saavutti MM-kilpailuissa hopeaa joukkuekilpailussa vuonna 1991 ja nojapuilla vuonna 1992 sekä pronssia puomilla vuonna 1991

Okinon isä on ugandalainen ja äiti romanialainen.

## Lähteet
* 
* 

### Viitteet
Wendy Bruce

**Wendy Bruce** (s. 23. maaliskuuta 1973 Plainview, Texas, Yhdysvallat) on yhdysvaltalainen telinevoimistelun olympiamitalisti.

Bruce saavutti Barcelonan olympialaisissa 1992 pronssia joukkuekilpailussa. Henkilökohtaisissa lajeissa hän sijoittui parhaimmillaan hypyn karsinnassa 11:nneksi.

Bruce osallistui MM-kilpailuihin vuonna 1989 ja sijoittui moniottelussa 11:nneksi.

## Lähteet
* 

### Viitteet

## Aiheesta muualla
* http://www.usghof.org/files/bio/w_martin/w_martin.html
Katseen voima

**Katseen voima: Kohti visuaalista lukutaitoa** on Janne Seppäsen kirja visuaalisesta kulttuurista. Teoksen julkaisi Vastapaino vuonna 2001.

## Lähteet

## Aiheesta muualla
* Jukka Kortti: Apuja kuvatulvaan. Agricola 15.6.2001.
* Putte Wilhelmsson: Mitä kuvantutkija näki silmät kiinni? Helsingin sanomat 8.8.2001.
Kathy Johnson

**Kathleen Ann "Kathy" Johnson** (s. 13. syyskuuta 1959 Oak Ridge, Tennessee, Yhdysvallat) on yhdysvaltalainen telinevoimistelun olympiamitalisti.

Johnson saavutti Los Angelesin olympialaisissa 1984 hopeaa joukkuekilpailussa ja pronssia puomilla sekä sijoittui kymmenenneksi moniottelussa. Hypyn karsinnassa hän oli viides mutta ei päässyt finaaliin, koska hänen edellään oli kaksi muuta yhdysvaltalaista.

Johnson saavutti MM-kilpailuissa pronssia permannolla vuonna 1978.

## Lähteet
* 
* 

### Viitteet

## Aiheesta muualla
* http://www.usghof.org/files/bio/k_johnson/k_johnson.html
Maukenkottarainen

**Maukenkottarainen** (*Aplonis mavornata*) on sukupuuttoon kuollut, kottaraisten heimoon kuulunut varpuslintu.

Maukenkottaraista tavattiin vain Cookinsaariin kuuluvalla Mauken saarella. Lajin löysi luonnontieteilijä Andrew Bloxam vuonna 1825, mutta sitä ei löydetty enää vuonna 1973, kun saarella seuraavan kerran vieraili ornitologeja kenttätyössä. Maukenkottaraisen hävittivät luultavasti vieraslajina saarelle päässeet isorotat. Lajin ainoa museonäyte on talletettu Natural History Museum at Tringin kokoelmiin.

Maukenkottarainen oli 18,5 senttiä pitkä. Sen höyhenpuku oli tummanruskea, nokka ja koivet kellertävät ja iiris keltainen. Maukenkottaraisen käyttäytymisestä tiedetään ainoastaan se, että lajin ainoa tunnettu yksilö ammuttiin sen hyppelehtiessä puussa.

## Lähteet
Thomas Ebert

**Thomas Ebert** (s. 23. heinäkuuta 1973 Roskilde) on tanskalainen soudun kaksinkertainen olympiavoittaja.

Ebert kuului olympiakultaa voittaneeseen Tanskan kevyen nelosen venekuntaan Ateenassa 2004 ja Pekingissä 2008 sekä pronssimiehistöön Sydneyssä 2000. Hän voitti maailmanmestaruuden kevyessä nelosessa Aiguebelettessa 1997, Kölnissä 1998, St. Catharinesissa 1999, Sevillassa 2002 ja Milanossa 2003 sekä kevyessä kaksikossa Gifussa 2005. MM-hopeaa hän saavutti kevyessä kaksikossa Tampereella 1995 ja kevyessä nelosessa Luzernissa 2001.

Ebert on pituudeltaan 184 cm ja koulutukseltaan insinööri.

## Lähteet
Norfolkinsaarenkottarainen

**Norfolkinsaarenkottarainen** (*Aplonis fusca*) on sukupuuttoon kuollut, kottaraisten heimoon kuulunut varpuslintu.

Norfolkinsaarenkottaraista esiintyi Norfolkinsaarella ja Lord Howella. Norfolkinsaarella viimeinen havainto lajista tehtiin vuonna 1923, eikä sitä enää löydetty, kun saarella vierailtiin vuonna 1968.

## Lähteet
Kim Zmeskal

**Kimberley "Kim" Zmeskal** (s. 6. helmikuuta 1976 Houston, Texas, Yhdysvallat) on yhdysvaltalainen telinevoimistelun olympiamitalisti ja maailmanmestari.

Zmeskal saavutti Barcelonan olympialaisissa 1992 pronssia joukkuekilpailussa sekä sijoittui kuudenneksi permannolla, kahdeksanneksi hypyssä ja kymmenenneksi moniottelussa. Nojapuiden karsinnassa hän oli kymmenes.

Zmeskal saavutti MM-kilpailuissa viisi mitalia. Vuonna 1991 hän voitti kultaa moniottelussa sekä saavutti hopeaa joukkuekilpailussa ja pronssia permannolla. Vuonna 1992 hän voitti kultaa permannolla ja puomilla.

## Lähteet
* 
* 

### Viitteet

## Aiheesta muualla
* International Gymnastics Hall of Fame
Korona (kauppaketju)

**Korona** (, ) on valkovenäläinen hypermarketketju. Ketjun ensimmäinen suurmyymälä tai tavaratalo avattiin Minskissä vuonna 2006. Sittemmin uusi suurmyymälä on avattu myös Brestiin, Babruiskiin ja Vitsebskiin. Minskiin on avattu toinen myymälä. Yhtiö kertoo avaavansa lähiaikoina myymälät myös Barysauhun, Homeliin, Hrodnaan ja Maladzetšnaan. 

Korona-suurmyymälään sisältyy tyypillisesti Korona-hypermarket, kodintekniikkamyymälä (*Korona Tehno*), joitain tekstiilialan pienmyymälöitä (*Modnyi Moll*), pikaruokaravintola (*Pit Stop*) ja ravintola (*Amsterdam*) sekä mahdollisesti muita pienmyymälöitä (kuten puhelinoperaattorit, korumyymälät tai vastaavat). 

Suurmyymäläketjun takana on Valko-Venäjän toiseksi suurin tupakkatehdas, Minskiin sijoittunut *OOO [[Tabak-Invest]]*. Vuonna 2010 tupakkayhtiö toi myyntiin hypermarketketjun kanssa samannimisen Korona-savukkeen. Vuonna 1998 toimintansa aloittanut tupakkatehdas tekee yhteistyötä maailman 3. suurimman tupakkavalmistajan, japanilaisen Japan Tobacco Inc:in kanssa markkinaosuuksiensa lisäämiseksi. Vuonna 2012 japanilaisten tupakkamerkkien osuus oli jo noin 30 % Valko-Venäjän savukemarkkinoista. Tabak-Invest kilpailee erityisesti valtiollisen Hrodnan tupakkatehtaan tupakkamerkkien kanssa.

## Lähteet

## Aiheesta muualla
* Korona-myymäläketjun kotisivut  (korona.by)
* ООО "Tabak-invest" uvelitšilo vypusk sigaret v janvare v aprele na 23,1% do 2,469 mkrd št. (export.by)
* Emoyhtiö Tabak-investin perustietoja   (spr.by)
* Emoyhtiö Tabak-investin tietoja   (by.all.biz)
Junyō

**Junyō** () oli keisarillisen Japanin laivaston vuonna 1942 palvelukseenotettu Hiyō-luokan lentotukialus toisessa maailmansodassa.

## Valmistus
Nippon Yusen eli Japanin postihöyrylaivayhtiö tilasi aluksen vuoden 1938 lopulla Mitsubishin Nagasakin telakalta ja  sen köli laskettiin 20. maaliskuuta 1939 telakkanumerolla 901. Alus laskettiin vesille 26. kesäkuuta 1941 nimellä *SS Kashiwaramaru*. Alus myytiin keisarillisen japanin laivastolle 10. helmikuuta 1941 muutettavaksi lentotukialukseksi. Muutostöiden jälkeen alus liitettiin laivastoon 3. toukokuuta 1942.

## Palvelus
Alus osallistui Aleuttien taisteluun osana Midwayn taistelun hämäyskampanjaa. Myöhemmin alus osallistui Guadalcanalin taisteluun ja Santa Cruzin saarten taisteluun, jossa sen torpedopommittajat vaurioittivat *[[USS Enterprise (CV-6)|USS Enterprisea]]*. Alukseen osui sukellusvene *[[USS Halibut (SS-232)|USS Halibutin]]* ampuma torpedo 5. marraskuuta 1943, ja se vietti kolme kuukautta korjattavana. Alus osallistui myöhemmin Filippiinienmeren taisteluun, jossa se vaurioitui pahasti, mutta alus korjattiin pian. Alukseen osui 9. joulukuuta 1944 kolme *[[USS Sea Devil (SS-400)|USS Sea Devilin]]*, *[[USS Plaice]]n* ja *[[USS Redfish (SS-395)|USS Redfishin]]* laukaisemaa torpedoa, ja alus vaurioitui pahoin. Alus pääsi kuitenkin omin voimin Saseboon, missä alus oli korjattavana töiden keskeyttämiseen maaliskuussa 1945 asti. Toisen maailmansodan jälkeen alus siirtyi Yhdysvaltain laivaston haltuun, ja lopulta se romutettiin vuosina 1946–1947. Aluksen laivakello löydettiin Saipanin lähistöltä vuonna 1944, ja se siirrettiin Fordhamin yliopistoon New Yorkiin, jossa se on edelleen.

## Lähteet
Lapuan radio- ja televisioasema

**Lapuan radio- ja televisioasema** on Lapuan Simpsiöllä sijaitseva Digitan hallinnoima päälähetinasema (vrt. täytelähetinasema). Masto on rakennettu vuonna 1961 ja sen korkeus on 323 metriä, ollen Suomen kuudenneksi korkein rakennelma.

Koska Simpsiön vuori erottuu korkeudellaan muutenkin muusta Etelä-Pohjanmaan tasaisesta lakeudesta, paikka on mastolle erittäin edullinen radio- ja tv-kanavien peittoalueen kannalta. Lakeuden näköesteettömyydestä johtuen, maston voi myös erottaa silmällä hyvinkin jopa 50 kilometrin päästä.

Kuten muutkin Suomen tv-asemat, Lapuan radio- ja televisiomasto kuului alun perin Yleisradiolle, mutta vuodesta 1999 alkaen Digita Oy:lle, kun Yleisradion jakelutekniikka yhtiöitettiin. Lapuan radio- ja televisiomasto välittää Etelä-Pohjanmaan alueella suurimman osan antennitalouksien tv-lähetyksistä.

## Radioasemat

Lapuan radio- ja tv-masto lähettää alla olevia radioasemia mainituilla taajuuksilla: (18.4.2025)

## Televisioasemat

* Yle TV1
* Yle TV2
* MTV3
* Nelonen
* Yle Teema & Fem
* OnniTV
* TV5
* Kutonen
* TLC
* STAR Channel
* Hero HD
* Frii
* National Geographic
* Eveo
* MTV Sub HD
* Liv
* Jim
* MTV Ava
* Alfa
* Iskuri.net
* One Way TV
* VeikkausTV-19

Analogiset lähetykset asemalta päättyivät koko muun Suomen tavoin 1. syyskuuta 2007 kello 4.00.

## Lähteet
Mads Kruse Andersen

**Mads Christian Kruse Andersen** (s. 25. maaliskuuta 1978 Nørre Alslev, Sjælland) on tanskalainen soudun olympiavoittaja.

Kruse Andersen kuului olympiakultaa voittaneeseen Tanskan kevyen nelosen venekuntaan Pekingissä 2008. Hän voitti maailmanmestaruuden kevyessä kaksikossa Milanossa 2003 sekä sijoittui MM-kilpailuissa lisäksi neljänneksi kevyessä kahdeksikossa Sevillassa 2002 ja Etonissa 2006 sekä viidenneksi kevyessä pariaironelossa Luzernissa 2001 ja kuudenneksi kevyessä nelossa Münchenissä 2007. Hän voitti junioreiden maailmanmestaruuden pariaironelosessa Glasgow'ssa 1996.

Kruse Andersen on pituudeltaan 186 cm ja ammatiltaan luutnantti.

## Lähteet
Capra (suku)

**Capra** on vuohien suku nautaeläinten eli onttosarvisten heimossa (Bovidae). Suvun villejä vuohilajeja on aiemmin kutsuttu **vuorikauriiksi**.

## Lajit
Mammal Species of the World luettelee kahdeksan sukuun kuuluvaa lajia.

## Lähteet
Mustan kissan tango

**Mustan kissan tango** on alun perin italialainen sävelmä, joka saavutti suosiota ensin Kultaisen šekiinin laulukilpailussa 11. maaliskuuta 1969, jolloin nelivuotias Vincenza Pastorelli esitti sen nimellä *Volevo un gatto nero* (Halusin mustan kissan). Laulu menestyi myös Japanissa nimellä *Kuroneko no tango* (黒ネコのタンゴ), josta se "lensi tänne meillekin", kuten suomennoksessa sanotaan. Japanilaisen esityksen lauloi kuusivuotias poika Osamu Minagawa. Suomessa laulun esitti ensimmäisenä Susanna Lönnberg (Finnlevy 1971). Tämän jälkeen sen levyttivät seitsenvuotiaat sisarukset Jaana ja Tiina Tynell (Discophon 1971). 

Laulun on säveltänyt Armando Soricillo. Suomalaiset sanat ovat Saukin. Kappale oli Suomen listojen kärjessä 1971, ja siitä on tehty uusia versioita.

## Lähteet
Ligue 1 -kausi 2012–2013

**Ligue 1:n kausi 2012–2013** oli järjestyksessään 75. jalkapallon Ligue 1 -kausi. Kausi alkoi 10. elokuuta 2012 ja päättyi 26. toukokuuta 2013.
Ranskan mestaruuden voitti Paris Saint-Germain.

## Sarjataulukko

Ajacciolta on vähennetty kaksi pistettä.

## Ottelut

 
 
 
 
 
 
 
 
 
 
 
  
 
 
 
 
 
 
 
 

 
 
 
 
 
 
 
 
 
 
 
  
 
 
 
 
 
 
 
 

 
 
 
 
 
 
 
 
 
 
 
  
 
 
 
 
 
 
 
 

 
 
 
 
 
 
 
 
 
 
 
  
 
 
 
 
 
 
 
 

 
 
 
 
 
 
 
 
 
 
 
  
 
 
 
 
 
 
 
 

 
 
 
 
 
 
 
 
 
 
 
  
 
 
 
 
 
 
 
 
 

 
 
 
 
 
 
 
 
 
 
 
  
 
 
 
 
 
 
 
 
 

 
 
 
 
 
 
 
 
 
 
 
  
 
 
 
 
 
 
 
 

 
 
 
 
 
 
 
 
 
 
 
  
 
 
 
 
 
 
 
 

 
 
 
 
 
 
 
 
 
 
 
  
 
 
 
 
 
 
 
 

 
 
 
 
 
 
 
 
 
  
 
  
 
 
 
 
 
 
 
 

 
  
 
 
 
 
 
 
 
  
 
 
 
 
 
 
 
 
 
 

 
 
 
 
 
 
 
 
 
  
 
 
 
 
 
 
 
 
 
 

 
 
 
 
 
 
 
 
 
  
 
 
 
 
 
 
 
 
 
 

 
 
 
 
 
 
 
 
 
  
 
 
 
 
 
 
 
 
 
 

 
 
 
 
 
 
 
 
 
  
 
 
 
 
 
 
 
 
 
 

 
 
 
 
 
 
 
 
 
  
 
 
 
 
 
 
 
 
 
 

 
 
 
 
 
 
 
 
 
  
 
 
 
 
 
 
 
 
 
 

 
 
 
 
 
 
 
 
 
  
 
 
 
 
 
 
 
 
 
 

 
 
 
 
 
 
 
 
 
  
 
 
 
 
 
 
 
 
 
 

## Lähteet
Morten Jørgensen

**Morten Jørgensen** (s. 23. kesäkuuta 1985 Næstved, Sjælland) on tanskalainen soudun olympiavoittaja.

Jørgensen kuului olympiakultaa voittaneeseen Tanskan kevyen nelosen venekuntaan Pekingissä 2008, hopeajoukkueeseen Rio de Janeirossa 2016 ja pronssimiehistöön Lontoossa 2012. MM-kilpailuissa hän sai samassa veneluokassa kultaa Chungjussa 2013 ja Amsterdamissa 2014, hopeaa Poznańissa 2009 sekä sijoittui viidenneksi Bledissä 2011 ja kuudenneksi Münchenissä 2007. Kevyessä kahdeksikossa hän oli MM-kilpailuissa neljäs Etonissa 2006. Hän voitti Euroopan-mestaruuden kevyessä nelosessa Sevillassa 2013 ja Belgradissa 2014.

Jørgensen on pituudeltaan 182 cm..

## Lähteet
Turkin Superliigan kausi 2012–2013

**Turkin jalkapallon mestaruus** ratkaistiin kaudella 2012-2013 55:nnen kerran. Korkein sarjataso Superliiga *(Süper Lig)* alkoi 17.elokuuta 2012 ja kausi päättyi 19. toukokuuta 2013. Kolme ensimmäistä sijaa menivät Istanbulilaisseuroille; mestaruuden voitti Galatasaray, Fenerbahçe oli toinen ja Beşiktaş kolmas.

## Joukkueet kaudella 2012–2013

## Sarjataulukko

## Ottelut

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

## Lähteet
Gamla Linköping

**Gamla Linköping** on ulkoilmamuseo Linköpingin kunnassa.

## Historia
1940-luvulla Linköping kasvoi nopeasti, kun autoteollisuus tarvitsi lisää työntekijöitä. Kaupungin keskustan vanhoja taloja uhkasi purkaminen uusien talojen tieltä. Paikallisten poliitikkojen johdolla talot päätettiin säästää ja siirtää parin kilometrin päähän ulkoilmamuseoksi. Lähes sata taloa siirrettiin mahdollisimman alkuperäisinä samanlaiseen ruutukaavaan, kuin missä ne olivat aiemmin olleet.  

## Museon kohteita
Vuonna 2023 museoon avattiin Lasse-Majas Deckarhus, Lasse-Maijan etsivätoimistolle omistettu kohde. Kohdetta oli rakentamassa suomalainen Fantasia Works ja se palkittiin vuonna 2023 kansainvälisessä Park World Excellence Awards -gaalassa parhaana perheille suunnattuna sisäaktiviteettikohteena.

## Lähteet

## Aiheesta muualla
Belorusneft

**Belorusneft** () eli **Belarusnafta** () on Valko-Venäjällä toimiva konserniyritys, joka vastaa yhdessä emoyhtiönsä, kemianteollisuuskonserni Belneftehimin kanssa esimerkiksi maan suurimmasta huoltoasemaverkostosta. Belorusneftin oman ilmoituksen mukaan sen jakeluverkostoon kuuluu yli 500 asemaa eli 65 % kaikista Valko-Venäjän huoltoasemista. Yhtiön pääkonttori sijaitsee Homelissa.

Belorusneft on yhtiömuodoltaan tuotantoyhteisö ja se on perustettu vuonna 1966. Sen toimialoihin kuuluvat maakaasun ja -öljyn etsintä ja tuotanto (myös ulkomailla), maakaasun prosessointi, lämpöenergian tuotanto (Svetlahorskin lämpövoimala: sähköntuotantokapasiteetti 21 MW, lämmöntuotantokapasiteetti 19 Gcal/h) ja huoltoasematoiminta. 

Belorusneftin polttoaineen jakeluasemien kanssa kilpailevat esimerkiksi venäläisen Lukoilin valtateiden varsille ja suurkaupunkeihin sijoittuneet huoltoasemat, vaikka niitä ei olekaan lukumääräisesti läheskään yhtä runsaasti.


Kuva:Гомель. ПО "Белоруснефть"..JPG|Belorusneft vastaa maan suurimmasta huoltoasemaketjusta.
Kuva:Petrol station in Brest province, Belarus.jpg|Belrusneft-huoltamot tunnetaan myös emoyhtiö Belneftehimin nimellä.
Kuva:Typical_car_fuels_in_Belarus.jpg|Useimmilla Valko-Venäjän huoltamoilla ei myydä 98-oktaanista bensaa. (80-oktaaninen poistuu valikoimasta kesäkuussa 2013.)


## Lähteet

## Aiheesta muualla

* Belarus Drills the Deepest Well in CIS (3/2013)   (oilandgaseurasia.com)
* Belorusneft registers branch in Ecuador and subsidiary in Ukraine (12/2012)  (belta.by)
* U.S. sanction Belarusneft for cooperation with Iran 3/2011) 
* Belarusneft begin work in Venezuela (2007)  (upi.com)
* Yrityksen videoita   tai  (beloil.by)
Ture Gabriel Bielke

**Ture Gabriel Bielke** (1684–1763) oli ruotsalainen sotilas ja poliitikko. Hänet kutsuttiin vuonna 1727 valtaneuvoskuntaan, ja hänestä tuli tuolloin yksi merkittävimpiä myssyjohtajia. Hän menetti valtaneuvoksen viran, kun myssyhallitus kukistui 1739.

## Lähteet
Axel Bergholm

**Karl Axel Bergholm** (6. marraskuuta 1841 Sipoo – 18. huhtikuuta 1924 Porvoo) oli suomalainen filosofian tohtori ja opettaja. Hän sai professorin arvonimen 1907.

Bergholmin vanhemmat olivat kirkkoherra Karl Fredrik Bergholm ja Johanna Gustava Amalia Wallgren. Hän pääsi ylioppilaaksi Porvoon kymnaasista 1859 ja valmistui Helsingin yliopistosta filosofian kandidaatiksi ja maisteriksi 1864 sekä opettajakandidaatiksi 1866.

Bergholm oli oppikoulunopettajana ensin Helsingissä ja sittemmin hän oli Porvoon yläalkeiskoulussa, lukiossa ja 1885–1910 Porvoon ruotsalaisessa lyseossa historian, maantiedon ja ruotsin opettajana. Vuosina 1879–1885 Bergholm oli opettajana Mikkelin lyseossa. Hän oli Porvoon ruotsalaisen lyseon rehtorina 1896–1910. Bergholm osallistui Porvoossa myös kunnallispolitiikkaaan ja hän oli useina vuosina muun muassa Porvoon kaupunginvaltuuston jäsenenä.

Bergholm tunnettiin myös sukututkijana. Hän julkaisi teokset *Sukukirja*, *Sukukirja Suomen aatelittomia sukuja* ja *Suomen Senaatin jäsenet ja virkamiehet*. Suomen sukututkimusseura valitsi Bergholmin kunniajäsenekseen.

## Julkaisuja
*A. Bergholm, *Suomen aatelittomia sukuja*, 18931901
*A. Bergholm, *Keisarillisen Suomen hallituskonseljin ja senaatin puheenjohtajat, jäsenet ja virkamiehet 1809 - 1909 : biograafisia tietoja*. 1912.
*A. Bergholm, *Borgå gymnasii matriklar 1809–1872* I–II, 1913–1914

## Lähteet
Bengt Bergman

**Valter Bengt Olof Bergman** (19. kesäkuuta 1936 Helsinki – 20. helmikuuta 2022 Tammisaari) oli suomalainen radiojohtaja ja RKP:n entinen puoluesihteeri. 

Bergman vietti lapsuutensa Pohjankurun asemalla, kävi Ruotsissa sotalapsena ja kirjoitti ylioppilaaksi Karis-Billnäs samskolasta vuonna 1955. Hän opiskeli sitten Helsingin yliopistossa ja Åbo Akademissa mutta aloitti ennen valmistumistaan työt toimittajana.

Bergman oli *[[Västra Nyland]]in* toimittaja 1957–1977, paitsi vuoden ajan 1961–1962 *[[Åbo Underrättelser]]issa*. Vuosina 1977–1981 hän oli ruotsalaisen kansanpuolueen puoluesihteeri, ja tuolloin hänet valittiin – vastustuksesta huolimatta – Yleisradion ruotsinkielisen toiminnan johtajaksi. Hän jäi tehtävästä eläkkeelle 1996 mutta kirjoitti edelleen kolumneja *Västra Nylandiin* sekä julkaisi kolme tietokirjaa, muun muassa haastatteluteoksen Jan-Magnus Janssonista.

Bergman asui Tammisaaressa. Hän oli kaupunginvaltuutettu 1965–1972.

Bengt Bergmanin puoliso vuodesta 1959 oli peruskoulunopettaja Ann-Marie Sandström. He saivat kaksi tytärtä.

## Kirjoja
**I bygdens tjänst: Radio Västnyland 50 år*. Rundradion, 1997
**Ordet står ännu kvar: En bok om Jan-Magnus Jansson*. Schildts & Söderströms, 2004
**Endast i drömmen är vi fria: Minnesanteckningar av Bengt Bergman*. Omakustanne, 2012

## Lähteet
Grit Šadeiko

**Grit Šadeiko** (s. 29. heinäkuuta 1989 Tallinna) on virolainen moniottelija.

Marrakechin alle 18-vuotiaiden MM-kilpailuissa 2005 Šadeiko oli seitsenottelussa seitsemäs pistein 5271. Bydgoszczin alle 20-vuotiaiden MM-kilpailuissa 2008 hän saavutti pronssia 5765 pisteellä. Barcelonan EM-kilpailuissa 2010 hän sijoittui 18:nneksi. Alle 23-vuotiaiden EM-kilpailuissa 2011 Šadeiko voitti kultaa uusilla ennätyspisteillään 6134. Samana vuonna Šadeiko oli Daegun MM-kilpailuissa 24:s pistein 5190. Lontoon olympialaisissa 2012 hän sijoittui 6013 pisteellä 21:nneksi. Moskovan MM-kisoissa 2013 Šadeiko keskeytti viiden lajin jälkeen. Zürichin EM-kisoissa ja Pekingin MM-kisoissa 2015 hän oli 15:s. Rio de Janeiron olympialaisissa 2016 hän keskeytti. Lontoon MM-kilpailuissa 2017 hän sijoittui 13:nneksi ja Berliinin EM-kilpailuissa 2018 12:nneksi.

Grit Šadeikon nuorempi sisar, Grete Šadeiko, kilpailee myös seitsenottelussa.

## Henkilökohtaiset ennätykset
;Ulkoradat
*200 m: 24,10 (2012)
*800 m: 2.14,98 (2018)
*100 m aj: 13,28 (2014)
*Korkeus: 180 (2018)
*Pituus: 635 (2013)
*Kuula: 13,89 (2017)
*Keihäs: 50,68 (2015)
*Seitsenottelu: 6280 **NR** (2017)

;Sisäradat
* 800 m: 2.18,70 (2011)
* 60 m aj: 8,25 (2013)
* Korkeus: 177 (2011)
* Pituus: 621 (2011)
* Kuulantyöntö: 12,37 (2011)
* Viisiottelu: 4422 (2011)

**NR** = Viron ennätys

Lähde

## Lähteet

## Aiheesta muualla